ලෝක මේස පන්දු සංගමය වසරක් පාසා එක් ක්‍රීඩකයෙකු ට හා ක්‍රීඩිකාවකට පිරිනමන ස්ටැන්ලි පොපිට් සම්මානය 2009 වසර මාවතගම තරින්දා වීරකෝන් ශිෂ්‍යාව දිනාගෙන ඇත.ඇය කුරුණෑගල මලියදේව බාලිකා විදුහලේ ජීව විද්‍යා උසස් පෙළ ඉගෙනුම ලබන ශිෂ්‍යාවකි.ඔලිම්පික් ක්‍රීඩා හා සමගාමීව චීනයේ බීජිං නුවර පැවති ඔලිම්පික් තරගයට වයස අවුරුදු 18 සමස්ථ පාසල් ක්‍රීඩා සඳහා ඉදිරිපත් වූ එකම ක්‍රීඩිකාව ඇයයි.2009 වසර ඉන්දියාවේ ජායිපුර් නුවර පැවති දකුණු ආසියානු කනිෂ්ඨ මේස පන්දු තරගාවලියේ දී රිදී පදක්කම් දෙකක් හා ලෝකඩ පදක්කමක් ද ඇය ලබා ගත්තා ය.2008 වසර පාකිස්තානයේ කරච්චි නුවර පැවති දකුණු ආසියානු කනිෂ්ඨ මේස පන්දු තරගාවලියේ දී රිදී පදක්කම් දෙකක් හා ලෝකඩ පදක්කමක් ඇය දිනා ඇත. 2008 වසර මාලදිවයිනේ පැවති තරගාවලියේ දී ජාතික මේස පන්දු සූරතාවය දිනා ගනිමින් රිදී පදක්කමක් ඇය දිනා ගත් අතර අවුරුදු 19 න් පහල 11, 13, 15 සෑම ඉසව්වකම ශ්‍රේණි ගත එකම ක්‍රීඩිකාව ද ඇය වේ.2006 වසර ජපානයේ තිතාකීෂු නුවර පැවති ආසියානු කනිෂ්ඨ මේස පන්දු තරගාවලියේ දී අවුරුදු 15 න් පහල ශ්‍රී ලංකා නායිකාව ලෙස ද ඇය කටයුතු කළාය.2008 වසර ජාතික පාසල් වර්ණ ප්‍රදාන උළෙලේ දක්‍ෂ ක්‍රීඩිකාවන් පස්දෙනා අතරට ඇය එක් වූවාය.2007 වසර පළාත් මේස පන්දු තරඟාවලියේ දී වයඹ පළාත් දක්‍ෂම ක්‍රීඩිකාව ලෙසද ඇය නම් කළාය.2009 වසරේ විවෘත කාන්තා ඉසව් අංක තුන ලෙසත් අවුරුදු 21 පහල අංක 1 ක්‍රීඩිකාව ලෙසද ශ්‍රේණි ගත කිරීම නිසා රැදී සිටී.